LV Eiropas Savienības Oficiālais Vēstnesis C 198/23

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2009/C 198/06

Šī publikācija dod tiesības izteikt iebildumus pret grozījumu pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu

“MONTI IBLEI”

EK Nr.: IT-PDO-0117-1521-07.06.2005.

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi:

—  Produkta nosaukums — Produkta apraksts — Ģeogrāfiskais apgabals —  Izcelsmes apliecinājums —  Ražošanas metode —  Saikne — Marķējums —  Valsts prasības —  Cits (precizēt)

2. Grozījumu veids:

—  Grozījumi vienotajā dokumentā vai kopsavilkuma lapā — Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums (-i):

3.1. Produkta apraksts:

Pašlaik gatavā produkta raksturīgās īpašības ir labāk aprakstītas un svītrotas visas atsauces uz novecojušajām olīveļļas tirgus kopīgās organizācijas normām. Ieviesti objektīvi parametri gatavā produkta ķīmisko un fizikāli ķīmisko īpašību labākai novērtēšanai un aprakstīšanai tirgus vajadzībām.

3.2. Ģeogrāfiskais apgabals:

Iekļauta Militello in Val di Catania pašvaldības teritorija blakus ražošanas apgabalam, un tai ir tādi paši augsnes un klimatiskie apstākļi, kā arī tādas pašas ražošanas tradīcijas. Tikai kļūdas dēļ šī teritorija netika iekļauta ACVN ražošanas apgabalā jau pirmajā atzīšanas prasībā. Tādējādi tiek apmierinātas Militello in Val di Catania ražotāju pamatotās prasības, jo šī pašvaldība ir slavena ar gadsimtiem ilgu specializāciju olīveļļas izgatavošanā un tradīcijām, kuru pirmsākumus vēsturnieki datē ar XV gadsimtu. Olīvkoku biržu plašums un no tām iegūtās olīveļļas kvalitāte jau XVII gadsimtā padarīja Militello par vienu no slavenākajiem ražošanas centriem Sicīlijā, kāds tas ir saglabājies līdz pat mūsdienām.

Militello in Val di Catania pašvaldības teritorija ietilpst tajā ražošanas apgabala daļā, kurā iegūst “Monti Iblei” olīveļļu, ko apzīmē ar ģeogrāfiskās izcelsmes norādi Trigona-Pancali.

3.3. Marķējums:

Ražošanas specifikācijas 7. panta 9. punkts ir aizstāts ar šādu formulējumu: “uz etiķetes līdztekus obligātajiem datiem jānorāda arī abi gadi, kuru laikā izaudzētas un novāktas olīvas, no kurām ir izspiesta olīveļļa”. Šis formulējums ir ietverts arī kopsavilkuma 4.8. punktā. Šāds grozījums ļauj labāk definēt olīvu audzēšanas sezonas gadus.

KOPSAVILKUMS

PADOMES REGULA (EK) Nr. 510/2006

“MONTI IBLEI”

EK Nr.: IT-PDO-0117-1521-07.06.2005.

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Ministero delle Politiche Agricole e Forestali Adrese: Via XX Settembre 20 00187 Roma RM ITALIA Tālr. +39 0646655106 Fakss +39 0646655306 E-pasts: saco7@politicheagricole.gov.it

2. Grupa:

Nosaukums: Consorzio di tutela dell’olio extravergine d’oliva DOP Monti Iblei Adrese: c/o C.C.I.A.A. Piazza Libertà 97100 Ragusa RG ITALIA Tālr. +39 0932247560 Fakss +39 0932247560 E-pasts: consorzio@montiblei.com Sastāvs: ražotāji/pārstrādātāji ( X ) citi ( )

3. Produkta veids:

1. 1.5. grupa – Eļļas un tauki – neapstrādāta augstākā labuma olīveļļa

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums:

“Monti Iblei”

4.2. Apraksts:

Aizsargātais cilmes vietas nosaukums “Monti Iblei” ir jāraksta kopā ar kādu no šīm ģeogrāfiskās izcelsmes norādēm: “Monte Lauro”, “Val d’Anapo”, “Val Tellaro”, “Frigintini”, “Gulfi”, “Valle dell’Irminio”, “Calatino”, “Trigona-Pancali”, kā arī ir jāievēro turpmāk izklāstītās prasības.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Monte Lauro”, tai jābūt šādām īpašībām:

— krāsa ir zaļa,

— smarža ir ar vidēji izteiktu zaļajām olīvām piemītošo augļu aromātu,

— garša ir augļu garša ar vidēji stipru sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 (Ekstinkcijas koeficients ultravioletajā spektra daļā K232 (ar viļņu garumu 232 nm)) ir < vai = 2,20,

— K270 (Ekstinkcijas koeficients ultravioletajā spektra daļā K270 (ar viļņu garumu 270 nm)) ir < vai = 0,18,

— Kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Monte Lauro”, apzīmē neapstrādātu augstākā labuma olīveļļu, kas iegūta no “Tonda Iblea” šķirnes olīvām; šī šķirne aizņem vismaz 90 % olīvkoku birzs platības. Citas šķirnes var izmantot daudzumā, kas nepārsniedz 10 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Val d'Anapo”, tai jābūt šādām īpašībām:

— krāsa ir zaļa,

— smarža ir ar viegli izteiktu zaļajām olīvām piemītošo augļu aromātu,

— garša ir augļu garša ar vieglu sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Val d'Anapo”, apzīmē neapstrādātu augstākā labuma olīveļļu, kas iegūta no “Tonda Iblea” šķirnes olīvām; šī šķirne aizņem vismaz 60 % olīvkoku birzs platības. Citas šķirnes var izmantot daudzumā, kas nepārsniedz 40 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Val Tellaro”, tai jābūt šādām īpašībām:

— krāsa ir zaļa,

— smarža ir ar vidēji izteiktu zaļajām olīvām piemītošo augļu aromātu,

— garša ir augļu garša ar vidēji stipru sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Val Tellaro”, apzīmē neapstrādātu augstākā labuma olīveļļu, kas iegūta no “Moresca” šķirnes olīvām; šī šķirne aizņem vismaz 70 % olīvkoku birzs platības. Citas šķirnes var izmantot daudzumā, kas nepārsniedz 30 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Frigintini”, tai jābūt šādām īpašībām:

— krāsa ir zaļa,

— smarža ir ar stipri izteiktu zaļajām olīvām piemītošo augļu aromātu,

— garša ir augļu garša ar vidēji stipru sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Frigintini”, apzīmē neapstrādātu augstākā labuma olīveļļu, kas iegūta no “Moresca” šķirnes olīvām; šī šķirne aizņem vismaz 60 % olīvkoku birzs platības. Citas šķirnes var izmantot daudzumā, kas nepārsniedz 40 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Gulfi”, tai jābūt šādām īpašībām:

— krāsa ir zaļa,

— smarža ir ar stipri izteiktu zaļajām olīvām piemītošo augļu aromātu,

— garša ir augļu garša ar vidēji stipru sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Gulfi”, apzīmē neapstrādātu augstākā labuma olīveļļu, kas iegūta no “Tonda Iblea” šķirnes olīvām; šī šķirne aizņem vismaz 90 % olīvkoku birzs platības. Citas šķirnes var izmantot daudzumā, kas nepārsniedz 10 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Valle dell’Irminio”, tai jābūt šādām īpašībām:

— krāsa ir zaļa,

— smarža ir ar viegli izteiktu zaļajām olīvām piemītošo augļu aromātu,

— garša ir augļu garša ar vieglu sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Valle dell’Irminio”, apzīmē neapstrādātu augstākā labuma olīveļļu, kas iegūta no “Moresca” šķirnes olīvām; šī šķirne aizņem vismaz 60 % olīvkoku birzs platības. Citas šķirnes var izmantot daudzumā, kas nepārsniedz 40 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Calatino”, tai jābūt šādām īpašībām:

— krāsa ir zaļa,

— smarža ir ar viegli izteiktu zaļajām olīvām piemītošo augļu aromātu,

— garša ir augļu garša ar vieglu sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Calatino”, apzīmē neapstrādātu augstākā labuma olīveļļu, kas iegūta no “Tonda Iblea” šķirnes olīvām; šī šķirne aizņem vismaz 60 % olīvkoku birzs platības. Citas šķirnes var izmantot daudzumā, kas nepārsniedz 40 %.

Fasējot aizsargātā cilmes vietas nosaukuma “Monti Iblei” neapstrādāto augstākā labuma olīveļļu ar ģeogrāfiskās izcelsmes norādi “Trigona-Pancali”, tai jābūt šādām īpašībām:

— krāsa ir zaļa,

— smarža ir ar vidēji izteiktu zaļajām olīvām piemītošo augļu aromātu,

— garša ir augļu garša ar vieglu sīvuma piegaršu,

— oleīnskābē izteiktais maksimālais kopējais skābju daudzums pēc masas nepārsniedz 0,5 gramus uz 100 gramiem olīveļļas,

— peroksīdu skaitlis mekv. aktīvā O2/kg ir < vai = 12,

— K232 ir < vai = 2,20,

— K270 ir < vai = 0,18,

— kopējais polifenolu saturs ir > vai = 120 ppm.

Ar aizsargāto cilmes vietas nosaukumu “Monti Iblei”, kam pievienota ģeogrāfiskās izcelsmes norāde “Trigona-Pancali” (Trigona-Pancali teritorijai pievienoja Militello in Val di Catania pašvaldības teritoriju), apzīmē neapstrādātu augstākā labuma olīveļļu, kas iegūta no “Nocellara Etnea” šķirnes olīvām; šī šķirne aizņem vismaz 60 % olīvkoku birzs platības. Citas šķirnes var izmantot daudzumā, kas nepārsniedz 40 %.

4.3. Ģeogrāfiskais apgabals:

Aizsargātā cilmes vietas nosaukuma “Monti Iblei” ražošanas apgabals ietver Sicīlijas reģiona Katānijas (Catania), Raguzas (Ragusa) un Sirakūzu (Siracusa) provinces pašvaldību administratīvo teritoriju.

4.4. Izcelsmes apliecinājums;

Produkta izsekojamību nodrošina pārbaudes struktūras kontrole, ko veic visā nozarē saskaņā ar Regulu (EK) Nr. 510/2006.

4.5. Ražošanas metode:

Olīvkoku audzēšanas formām un apgriešanas sistēmai jābūt tradicionālai vai, jebkurā gadījumā, tai nedrīkst mainīt eļļas olīvu īpašības. Aizsargātā cilmes vietas nosaukuma neapstrādātajai augstākā labuma olīveļļai paredzēto olīvkoku fitosanitārā aizsardzība jāveic, ievērojot kārtību, kas noteikta aizsardzības pasākumu programmā. Aizsargātā cilmes vietas nosaukuma “Monti Iblei” neapstrādāto augstākā labuma olīveļļu ražo no veselīgām olīvām, ko vāc katru gadu no augļu iekrāsošanās sākuma līdz 15. janvārim. Olīvu vākšana jāveic ar rokām tieši no koka vai ar mehāniskām ierīcēm. Aizsargātā cilmes vietas nosaukuma neapstrādātajai augstākā labuma olīveļļai paredzēto olīvu maksimālais daudzums nedrīkst pārsniegt 10 000 kg no hektāra intensīvi ekspluatētās platībās. No visas olīvu masas ir atļauts izspiest maksimāli 18 % eļļas. Eļļas spiešanas darbības, lai ražotu neapstrādātu augstākā labuma olīveļļu ar aizsargāto cilmes vietas nosaukumu “Monti Iblei” un ar attiecīgu ģeogrāfiskās izcelsmes norādi, kā arī ACVN “Monti Iblei” fasēšanas darbības jāveic 4.3. punktā noteiktajā ražošanas apgabalā. Eļļas spiešanas darbībām jānotiek ne vēlāk kā divu dienu laikā pēc olīvu novākšanas. Eļļas izspiešanai ir atļauts izmantot mehanizāciju, kas ļauj ražot eļļu, pēc iespējas labāk saglabājot augļa raksturīgās oriģinālās īpašības. Neapstrādātā augstākā labuma olīveļļa “Monti Iblei” jāpiedāvā patērētājam stikla traukos vai baltā skārda kārbās, kuru tilpums nepārsniedz 5 litrus.

4.6. Saikne:

Olīvkoku audzēšana ir ļoti svarīga lauksaimnieciskās ražošanas nozare šajā apgabalā. Visizplatītākā olīvkoku šķirne ir “Tonda Iblea” jeb “Cetrala”, jeb “Prunara”, jeb “Abbunata”, jeb “Tunna” – tā ir tipiska norādītajam ģeogrāfiskajam apgabalam (vidēji izturīga pret slimībām un lieliski piemērota Monti Iblei plakankalnes kaļķakmens augsnei), un šīs šķirnes augļi tiek patērēti arī kā galda olīvas. Līdztekus izmanto arī citas vietējas šķirnes: “Moresca” un “Nocellara Etnea”. Līdzās gadsimtus veciem olīvkokiem aug arī jaunākajos laikos iestādītu citu šķirņu olīvkoki, kurus apgriež, veidojot vainagu, kas pēc formas atgādina veco šķirņu koku apaļo vainagu, lai tādējādi pasargātu tos no valdošajiem vējiem. Šinī apgabalā ražoto olīveļļu jau ilgu laiku patērē gan uz vietas, gan visā Itālijā. Turklāt par piemērotām uzskata tikai tās birzis, kas atrodas no 80 līdz 700 metru augstumā virs jūras līmeņa. Tās kultivē Monti Iblei plakankalnes ielejās, kuru augsne satur kramzemi un magmatisko iežu dzīslas. Šeit ražotajai olīveļļai ir viegls augļu aromāts, bet garša ir nedaudz saldena un mazliet sīva. Jāatzīmē, ka Monti Iblei masīvā ir īpašs dienas un nakts temperatūras svārstību režīms, kas ir ārkārtīgi svarīgs lauksaimniecības produkcijas specifisko īpašību nodrošināšanai. Bez tam ir jāņem vērā tas fakts, ka Sicīlija ir sala ar antīkām tradīcijām, kuru pirmsākumi meklējami grieķu un romiešu apmetnēs, bet laika gaitā seno grieķu paražas saglabājušās un nostiprinājušās. Šis faktors bijis noteicošais kultūras attīstībai, kuram pievienojās arī satiksmes grūtības, tāpēc katra Sicīlijas apmetne ir saglabājusi un pasargājusi savas īpatnības. Kaut gan šajā teritorijā ir vienādi klimatiskie apstākļi, sava nozīme ir arī tradīcijām, kas veidojušās ilgās vēsturiskās attīstības laikā. Tādēļ “Monti Iblei” cilmes vietas nosaukumā ietverti arī iepriekš minēto apmetņu nosaukumi. Tie ir “Monti Iblei Monte Lauro”, “Monti Iblei Val d’Anapo”, “Monti Iblei Val Tellaro”, “Monti Iblei Frigintini”, “Monti Iblei Gulfi”, “Monti Iblei Valle dell’Irminio”, “Monti Iblei Calatino”, “Monti Iblei Trigona Pancali” – pēdējais nosaukums attiecināms arī uz Militello in Val di Catania pašvaldību. Šo ģeogrāfisko nosaukumu saraksts bez šaubām liecina par to, ka katrā Monti Iblei masīva ielejā pastāv savas tradīcijas. Šīs ielejas atrodas netālu viena no otras, bet katra no tām ir saglabājusi savas īpašās paražas darbā un cilvēku raksturā. Neņemt vērā šo apstākli nozīmētu samazināt kultūras un cilvēku tradīciju svarīgo nozīmi. Tomēr organoleptiskajā ziņā šajās ielejās ražotajām olīveļļas šķirnēm ir minimālas atšķirības, ko var noteikt tikai profesionāli degustatori.

4.7. Pārbaudes struktūra:

Nosaukums: Agroqualità Adrese: Piazza G. Marconi 25 00144 Roma RM ITALIA Tālr. — Fakss — E-pasts: —

4.8. Marķējums:

Aizsargātajam cilmes vietas nosaukumam “Monti Iblei” ir aizliegts pievienot jebkādus apzīmējumus, tostarp šādus īpašības vārdus: “fine” (izsmalcināta), “scelto” (izlases), “superiore” (izcila). Ir atļauts norādīt nosaukumus, sabiedrību nosaukumus un privātus zīmolus, bet ar nosacījumu, ka tiem nav slavinājuma raksturs un tie nemaldina patērētāju.

Uzņēmumu, fermu un muižu nosaukumus, kā arī olīvu audzēšanas saimniecības vai tāda iesaiņošanas uzņēmuma nosaukumu, kas atrodas ražošanas apgabalā, atļauts norādīt tikai tad, ja produkts ticis izgatavots vienīgi no olīvām, kas novāktas no šim uzņēmuma piederošiem olīvkokiem.

Katrai 4.2. punktā paredzētajai ģeogrāfiskās izcelsmes norādei jābūt rakstītai uz etiķetes ar burtiem, kas nedrīkst būt lielāki par burtiem, ar kādiem norādīts aizsargātais cilmes vietas nosaukums “Monti Iblei”.

Uz etiķetes aizsargātajam cilmes vietas nosaukumam jābūt rakstītam skaidriem un neizdzēšamiem burtiem un tādā krāsā, kas krasi atšķiras no etiķetes krāsas, lai tas būtu labi salasāms uz pārējās norādītās informācijas fona.

Apzīmējumiem jāatbilst tiesību aktos paredzētajiem marķēšanas standartiem. Uz etiķetes ir jānorāda ne tikai obligātie dati, bet arī divi gadi, kuru laikā norisinās to olīvu augšana, ienākšanās un novākšana, no kurām šī olīveļļa izspiesta.